 బ్లూంబర్గ్: ఉబెర్ కంపెనీ సీఈవో ట్రావిస్ కాలనిక్ తన పదవికి రాజీనామా చేశారు.  కంపెనీ వాటాదారుల నుంచి ఒత్తిడి పెరగడంతో ఆయన ఈ నిర్ణయం తీసుకున్నారు.  ప్రపంచంలోనే అతిపెద్ద స్టార్టప్ కంపెనీగా గుర్తింపు పొందిన ఉబెర్లో... పురుషాధిపత్య సంస్కృతి కొనసాగుతున్నట్టు ఆరోపణలు వచ్చాయి. మహిళా సిబ్బందిపై లైంగిక వేధింపులు పెరుగుతున్నాయంటూ ఫిర్యాదులు వెల్లువెత్తాయి. దీనికి తోడు గత వారమే ట్రావిస్ తల్లి బోటింగ్ చేస్తూ అకాల మరణం చెందారు.దీంతో ఆయన నిరవధికంగా సెలవు పెట్టాలని భావించారు. అయితే కంపెనీలోని ప్రధాన వాటాదారులు ఆయన రాజీనామా చేయాల్సిందేనని పట్టుబట్టారు. ‘మూవింగ్ ఉబెర్ ఫార్వార్డ్’ పేరిట లేఖ రాస్తూ... ట్రావిస్ వెంటనే రాజీనామా చేయాలనీ, నాయకత్వాన్ని మార్చాలని డిమాండ్ చేశారు. దీంతో మెట్టుదిగిన ఆయన... ఇన్వెస్టర్ల కోరిక మేరకు కంపెనీ సారథ్య బాధ్యతల నుంచి తప్పుకుంటున్నట్టు ప్రకటించారు. అయితే  ట్రావిస్ ఇకపై సంస్థ బోర్డులో సభ్యుడిగా కొనసాగుతారు.
 bluemberg: uber company seeeevo travis kalanik tana padaviki rajinama chesaru.  company vaataadaarula nunchi ottidi peragadamtho aayana ee nirnayam teesukunnaru.  prapanchamlone atipedda startop kampeneegaa gurtimpu pondina uberlo... purushaadhipatya samskruti konasaagutunnattu aaropanalu vachayi. mahila sibbandipai laingika vedhimpulu perugutunnaayantu firyaadulu velluvettaayi. deeniki thodu gatha varame travis talli boting chestu akaala maranam chendaaru.deentho aayana niravadhikamgaa selavu pettaalani bhaavinchaaru. ayithe companyloni pradhaana vaataadaarulu aayana rajinama cheyalsindenani pattubattaaru. ‘mooving uber forward’ paerita lekha raastuu... travis ventane rajinama cheyalani, naayakatvaanni maarchaalani demand chesaru. deentho mettudigina aayana... investerla korika meraku company saarathya baadhyatala nunchi tappukuntunnattu prakatinchaaru. ayithe  travis ikapai samstha bordulo sabhyudigaa konasaagutaaru.